Joze Mourinyo: Messiga qarshi o‘ynagandan ko‘ra, u bilan g‘alaba qozonish osonroq

“Chelsi” jamoasining sobiq bosh murabbiyi Joze Mourinyo argentinalik hujumchi Lionel Messining “Barselona” uchun qanchalik muhim ekani hamda bitta futbolchi butun bir jamoadan ustun emasligi haqida aytib o‘tdi. Bu haqda “Bigmir.net” xabar bermoqda.

“Messi uchta har xil murabbiy bilan Yevropa Chempionlar Ligasini yutgan. Menimcha, unga qarshi o‘ynagandan ko‘ra, u bilan g‘alaba qozonish osonroq”, – deydi Joze Mourinyo.
“Ba’zilar bitta futbolchini butun bir jamoadan muhimroq deb hisoblaydi. Men esa bunday fikrda emasman. Jamoa barcha narsadan ustun, hatto gap Messi haqida ketayotgan bo‘lsa ham. Lekin shunday futbolchilar borki, ular maydonda vaziyatni istagan vaqtida o‘zgartira oladi”, – deya fikriga yakun yasadi portugaliyalik mutaxassis.